**ՆԱԽԱԳԻԾ**

**ԱՐՑԱԽԻ ՀԱՆՐԱՊԵՏՈՒԹՅԱՆ**

**Օ Ր Ե Ն Ք Ը**

**ԱՐՑԱԽԻ ՀԱՆՐԱՊԵՏՈՒԹՅԱՆ ՊԵՏԱԿԱՆ ՊԱՐԳԵՎՆԵՐԻ ԵՎ ՊԱՏՎԱՎՈՐ ԿՈՉՈՒՄՆԵՐԻ ՄԱՍԻՆ ՕՐԵՆՔՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

**Հոդված 1.** Արցախի Հանրապետության պետական պարգևների և պատվավոր կոչումների մասին 2021 թվականի հունիսի 30-ի ՀՕ-78-Ն օրենքի 40-րդ հոդվածի 2-րդ մասում թոշակառու է չի զբաղեցնում պետական և համայնքային պաշտոն կամ չի կատարում վճարովի այլ աշխատանք բառերը փոխարինել կենսաթոշակառու է և չի զբաղեցնում պետական կամ համայնքային պաշտոն բառերով:

**Հոդված 2.** Սույն օրենքն ուժի մեջ է մտնում 2022 թվականի հունվարի 1-ից:

**ԱՐՑԱԽԻ ՀԱՆՐԱՊԵՏՈՒԹՅԱՆ**

**ՆԱԽԱԳԱՀ Ա. ՀԱՐՈՒԹՅՈՒՆՅԱՆ**

***ՀԻՄՆԱՎՈՐՈՒՄ***

***ԱՐՑԱԽԻ ՀԱՆՐԱՊԵՏՈՒԹՅԱՆ ՊԵՏԱԿԱՆ ՊԱՐԳԵՎՆԵՐԻ ԵՎ ՊԱՏՎԱՎՈՐ ԿՈՉՈՒՄՆԵՐԻ ՄԱՍԻՆ ՕՐԵՆՔՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՕՐԵՆՔԻ ՆԱԽԱԳԾԻ ԸՆԴՈՒՆՄԱՆ***

**1.*Կարգավորման ենթակա ոլորտի կամ խնդրի սահմանումը***

«Արցախի Հանրապետության պետական պարգևների և պատվավոր կոչումների մասին»  օրենքում (այսուհետ՝ Օրենք) նախատեսվող փոփոխությունը պայմանավորված է «Վաստակավոր» պատվավոր կոչման արժանացած՝ վճարովի աշխատանք կատարող, բացառությամբ պետական կամ համայնքային պաշտոն զբաղեցնող, կենսաթոշակառուին պատվովճարի տրման անհրաժեշտությամբ։

**2.*Առկա իրավիճակը և տվյալ բնագավառում իրականացվող քաղաքականու-թյունը***

Օրենքի համաձայն՝ «Վաստակավոր» պատվավոր կոչման արժանացած անձը պատվովճարի իրավունք ունի, եթե թոշակառու է (չի զբաղեցնում պետական և համայնքային պաշտոն կամ չի կատարում վճարովի այլ աշխատանք): Նման կարգավորումը սահմանափակում է կենսաթոշակառուի պատվովճարի իրավունքը և խոչընդոտում նրա սոցիալական խնդիրների լուծմանը:

**3.*Կարգավորման նպատակը և բնույթը***

Ներկայացված նախագծով առաջարկվում է «Վաստակավոր» պատվավոր կոչման արժանացած՝ վճարովի աշխատանք կատարող կենսաթոշակառուին, բացառությամբ պետական կամ համայնքային պաշտոն զբաղեցնող կենսաթոշակառուի, պատվովճարի իրավունք տալ։

**4.*Ակնկալվող արդյունքը***

Օրենքի նախագծի ընդունման դեպքում կիրագործվեն սույն հիմնավորման 3-րդ կետում նշված նպատակը:

***5.Ակտի նորմատիվ բնույթի հիմնավորվածությունը***

Օրենքի նախագիծը նորմատիվ է, քանի որ պարունակում է վարքագծի պարտադիր կանոններ անորոշ թվով անձանց համար:

***ԱՐՑԱԽԻ ՀԱՆՐԱՊԵՏՈՒԹՅԱՆ ԱՇԽԱՏԱՆՔԻ,***

***ՍՈՑԻԱԼԱԿԱՆ ԵՎ ՄԻԳՐԱՑԻԱՅԻ ՀԱՐՑԵՐԻ***

***ՆԱԽԱՐԱՐ Ա. ՊԵՏՐՈՍՅԱՆ***